Como se puede pensar, tamién yeran os críos más exposaus a mals tractos y no yera raro que sufrisen bromas, mazadas y inocentadas d'os adultos d'a casa aon serviban, por pura diversión. Tamién podeba pasar que, de cabo ta quan, bel uno no tornase d'a transuancia u, en o caso d'os que se ninviaba a servir ta Francia, que suposadament s'hese quedau pasando la muga. En as val axials d'o Pireneu abundan as historias de chuletz muertos de frío en hibierno, minchaus por os lobos, etc. d'as que nunca se podrá saber si son verdat.